Love & Hate

Love & Hate (בעברית: "אהבה & שנאה") הוא אלבום האולפן הראשון של הזמרת הדרום קוריאנית היולין, החברה בלהקת הבנות סיסטאר. האלבום יצא ב-26 בנובמבר 2013 והגיע למקום ה-5 במצעד האלבומים הקוריאני של Gaon.

 הוצאה וסינגלים 
ב-20 בנובמבר 2013, חשפה היולין את רשימת הרצועות לאלבום הסולו הראשון שלה. האלבום הורכב מ-10 רצועות בסך הכל, שהופק, בין היתר, על ידי Brave Brothers, דאבל סיידקיק וקים דו הון. באלבום, שיתפה הזמרת פעולה עם אמנים שונים, בהם מאד קלאון, Dok2, וזיקו, חבר בלהקה Block B. היולין הוציאה שני סינגלים מתוך האלבום, "Lonely" ו-"One Way Love". האלבום יצא ב-26 בנובמבר 2013, והגיע למקום החמישי במצעד האלבומים הקוריאני של Gaon. ב-26 בנובמבר, ערכה היולין הופעה לרגל יציאת האלבום, בהיכל האמנות אילצ'י שבסיאול.

בסינגל הראשון, "Lonely", שרה היולין בקול לוחש. זהו שיר רטרו-פופ בריטי שהופק על פסנתר וגיטרה אקוסטית, על ידי רים דה הון. בקליפ הנלווה לשיר, חוקרת הזמרת את רחובות העיר לונדון. הקליפ והסינגל הדיגיטלי פורסמו ב-25 בנובמבר 2013, יום לפני צאת האלבום. השיר הגיע למקום ה-4 במצעד הסינגלים הדיגיטליים של Gaon, ולמקום ה-5 במצעד הקיי-פופ הוט 100 של בילבורד.

הסינגל השני, "One Way Love", הוא שיר R&B והיפ-הופ עם "נגיעה של קצב טנגו", שהופק על ידי Brave Brothers. השיר הגיע למקום הראשון במצעד הסינגלים הדיגיטליים של Gaon, ובקיי-פופ הוט 100.

ב-26 בנובמבר, ערכה היולין הופעה לרגל יציאת האלבום, בהיכל האמנות אילצ'י שבסיאול. בהופעה, ביצעה הזמרת שירים מתוך האלבום, וכן מספר שירים של סיסטאר עם חברותיה ללהקה.

 רשימת רצועות 

 מיקומי שיא 
 מדינה מצעד מיקום שיא (2013)המצעד השבועי של Gaon5המצעד החודשי של Gaon18המצעד השנתי של Gaon—

 נתוני מכירות 
 שנה מדינה מצעד 2013 Gaon 8,631 2014 1,072 סך הכל 9,703+

 היסטוריית יציאות לאור 
 אזור תאריך פורמט חברת תקליטים קוריאה הדרומית 26 בנובמבר 2013 CD • הורדה דיגיטלית סטארשיפ אנטרטיינמנט • LOEN רחבי העולם הורדה דיגיטלית

 קישורים חיצוניים 

 הערות שוליים 

קטגוריה:אלבומי בכורה מ-2013
קטגוריה:אלבומים בקוריאנית
קטגוריה:אלבומי קיי-פופ